Maka ada pula di-balek bukit itu suatu panchuran, maka tĕmpat itu bĕrnama Panchur Laraugan, karna ia'itu tĕmpat sĕgala gundek dan istĕri Sultan itu mandi, sa'orang pun tiada boleh ka-situ ada-nya." Sa-tĕlah itu maka kata Raja Farquhar, "Tĕngku, ada pun kĕdatangan sahaya ini, sa-tĕlah sudah-lah bĕrmuafakat dĕngan Tuan Raffles, bĕsĕrta pula dĕngan kĕsukaan dan kĕredhaan Tĕngku Long, putĕra Sultan Mahmud yang di-Riau dan Lingga, akan mĕnyĕrahkan Pulau Singapura ini ka-pada Kompĕni Inggĕris akan di-pĕrbuat-nya nĕgĕri, ia'itu akan mĕnimbulkan nama sultan-sultan yang dahulu-kala, dan supaya nyata-lah tanda tulis ekhlas Tĕngku Long dan Tĕngku ka-pada Kompĕni Inggĕris.